Na temelju članka 7. Zakona o studentskom zboru i drugim studentskim organizacijama (“Narodne novine”, broj 71/07), Fakultetsko vijeće, na prijedlog Studentskog zbora Ekonomskog fakulteta u Splitu, na svojoj 23. sjednici održanoj dana 20. ožujka 2018. godine, donijelo je

**ODLUKU**

**o izmjeni**

**Statuta Studentskog zbora Ekonomskog fakulteta u Splitu**

Članak 1.

U Statutu Studentskog zbora Ekonomskog fakulteta u Splitu (pročišćeni tekst) KLASA: 007-04/18-02/02, UR.BROJ: 2181-196-01-01-18-01, od 14. veljače 2018. godine, u članku 6. stavak 4. mijenja se i glasi:

“U slučaju prestanka mandata članu Studentskog zbora prije isteka vremena na koji je izabran, zamjenjuje ga njegov zamjenik odnosno kandidat za studentskog predstavnika koji je slijedeći na izbornoj listi, s koje je student izabran. Ukoliko to nije moguće, provest će se parcijalni izbori za novog člana prema Pravilniku o provedbi izbora Studentskog zbora Ekonomskog fakulteta u Splitu.”

Članak 2.

Ovlašćuje se dekan za utvrđivanje pročišćenog teksta Statuta Studentskog zbora Ekonomskog fakulteta u Splitu.

Članak 3.

Ova Odluka stupa na snagu osmog dana od dana objave na Oglasnoj ploči Fakulteta i objavit će se i na mrežnim stranicama Fakulteta.

DEKANICA:

Prof. dr. sc. Maja Fredotović, v.r.

KLASA: 007-04/18-02/03

UR.BROJ: 2181-196-02-01-18-01

Split, 20. ožujka 2018. godine